title: Direktiva Komisije 2013/4/EU od 14. veljače 2013. o izmjeni Direktive 98/8/EZ Europskog parlamenta i Vijeća radi uvrštavanja didecildimetilamonijevog klorida kao aktivne tvari u njezin Prilog I.  Tekst značajan za EGP

text:
               03/Sv. 061

               HR

               Službeni list Europske unije

               218

         32013L0004

               L 044/10

               SLUŽBENI LIST EUROPSKE UNIJE

               14.02.2013.

         DIREKTIVA KOMISIJE 2013/4/EU
   od 14. veljače 2013.
   o izmjeni Direktive 98/8/EZ Europskog parlamenta i Vijeća radi uvrštavanja didecildimetilamonijevog klorida kao aktivne tvari u njezin Prilog I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovog mogućeg uvrštavanja u priloge I., I.A ili I.B Direktivi 98/8/EZ. Taj popis uključuje didecildimetilamonijev klorid.

               (2)

               Sukladno Uredbi (EZ) br. 1451/2007, didecildimetilamonijev klorid ocijenjen je u skladu s člankom 11. stavkom 2. Direktive 98/8/EZ u pogledu uporabe u vrsti pripravka 8, sredstva za zaštitu drva, kako je utvrđena u Prilogu V. toj Direktivi.

               (3)

               Italija je imenovana državom članicom izvjestiteljicom te je 14. kolovoza 2007. u skladu s člankom 10. stavcima 5. i 7. Uredbe (EZ) br. 1451/2007 podnijela Komisiji izvješće nadležnog tijela zajedno s preporukom.

               (4)

               Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007 rezultati pregleda uključeni su u izvješće o ocjeni na Stalnom odboru za biocidne pripravke 21. rujna 2012.

               (5)

               Na temelju ocjena može se očekivati da će biocidni pripravci koji se koriste kao sredstva za zaštitu drva i sadrže didecildimetilamonijev klorid zadovoljiti uvjete utvrđene u članku 5. Direktive 98/8/EZ. Stoga je primjereno didecildimetilamonijev klorid za uporabu u vrsti pripravka 8 uvrstiti u Prilog I. toj Direktivi.

               (6)

               Na razini Unije nisu ocijenjene sve moguće uporabe i scenariji izloženosti. Na primjer, nije ocijenjena neprofesionalna uporaba, niti izloženost hrane ili hrane za životinje. Stoga je primjereno od država članica zahtijevati da ocijene one uporabe ili scenarije izloženosti te one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije, te da prilikom odobrenja pripravka osiguraju poduzimanje potrebnih mjera ili nametanje posebnih uvjeta kako bi se uočeni rizici smanjili na prihvatljive razine.

               (7)

               S obzirom na uočene rizike za zdravlje ljudi, primjereno je zahtijevati da se utvrde sigurni radni postupci, da se pripravci koriste uz odgovarajuću osobnu zaštitnu opremu te da se ne nanose na drvo s kojim bi u izravni dodir mogla doći djeca, osim ako se u zahtjevu za odobrenje pripravka dokaže da se rizici mogu smanjiti na prihvatljivu razinu.

               (8)

               S obzirom na uočene rizike za okoliš, primjereno je zahtijevati da se industrijska i profesionalna uporaba odvija u zatvorenom prostoru ili na nepropusnoj tvrdoj podlozi s podignutim pragom (tankvani), da se svježe tretirana drvena građa nakon tretiranja skladišti na nepropusnoj tvrdoj podlozi, kako bi se spriječilo izravno ocjeđivanje pripravka u tlo ili vodu, te da se eventualni ostaci nakon nanošenja pripravaka koji se koriste kao sredstva za zaštitu drva i sadrže didecildimetilamonijev klorid prikupljaju za ponovnu uporabu ili odlaganje.

               (9)

               U vezi s drvom koje je bilo tretirano didecildimetilamonijevim kloridom i stalno izloženo vremenskim utjecajima ili podvrgnuto čestom močenju (razred uporabe 3 prema definiciji OECD-a (3)) i koje se koristi za vanjske konstrukcije u blizini ili iznad vode (scenarij „most” kod razreda uporabe 3 prema definiciji OECD-a (4)) ili je bilo u doticaju sa slatkom vodom (razred uporabe 4b prema definiciji OECD-a (5)) uočeni su neprihvatljivi rizici za okoliš. Stoga je primjereno zahtijevati da se pripravci ne odobravaju za obradu drva koje je namijenjeno za navedene uporabe, osim ako se dostave podaci kojima se dokazuje da će pripravak zadovoljiti uvjete iz članka 5. i Priloga VI. Direktivi 98/8/EZ, prema potrebi uz primjenu odgovarajućih mjera za smanjenje rizika.

               (10)

               Odredbe ove Direktive treba istodobno primjenjivati u svim državama članicama kako bi se osigurao jednak tretman na tržištu Unije za sve biocidne pripravke koji pripadaju vrsti pripravka 8 i kao aktivnu tvar sadrže didecildimetilamonijev klorid, te kako bi se olakšalo pravilno funkcioniranje tržišta biocidnih pripravaka općenito.

               (11)

               Prije uvrštenja aktivne tvari u Prilog I. Direktivi 98/8/EZ trebalo bi osigurati razumno razdoblje kako bi se državama članicama i zainteresiranim stranama omogućilo da se pripreme za ispunjavanje novih uvjeta i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetogodišnje razdoblje zaštite podataka, koje u skladu s člankom 12. stavkom 1. točkom (c) podtočkom ii. Direktive 98/8/EZ započinje na dan uvrštenja.

               (12)

               Nakon uvrštenja državama članicama treba osigurati razumno razdoblje za primjenu članka 16. stavka 3. Direktive 98/8/EZ.

               (13)

               Direktivu 98/8/EZ treba stoga na odgovarajući način izmijeniti.

               (14)

               U skladu sa Zajedničkom političkom izjavom od 28. rujna 2011. država članica i Komisije o podlogama za razumijevanje (6), države članice se obvezuju da će u opravdanim slučajevima uz službenu obavijest o svojim mjerama za prijenos priložiti jedan ili više dokumenata s objašnjenjima odnosa između dijelova direktive i odgovarajućih dijelova nacionalnih instrumenata za prijenos.

               (15)

               Mjere predviđene ovom Direktivom u skladu su s mišljenjem Stalnog odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ mijenja se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. siječnja 2014.
   One te odredbe primjenjuju od 1. veljače 2015.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 14. veljače 2013.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.

      (3)  Skup dokumenata OECD-a o scenarijima emisija, broj 2., Dokument o scenarijima emisija za sredstva za zaštitu drva, 2. dio, str. 64.

      (4)  Ibid.

      (5)  Ibid.

      (6)  SL C 369, 17.12.2011., str. 14.
   PRILOG
   U Prilogu I. Direktivi 98/8/EZ dodaje se sljedeći unos:

                  Br.

                  Uobičajeni naziv

                  IUPAC naziv Identifikacijski brojevi

                  Minimalni stupanj čistoće aktivne tvari (1)

                  Datum uvrštenja

                  Rok za usklađivanje s člankom 16. stavkom 3., osim ako se primjenjuje jedna od iznimaka navedenih u bilješci uz ovu rubriku (2)

                  Datum isteka uvrštenja

                  Vrsta pripravka

                  Posebne odredbe (3)

                  „61

                  Didecildimetilamonijev klorid;
                  DDAC

                  N,N-didecil-N,N-dimetilamonijev klorid
                  EC br.: 230-525-2
                  CAS br.: 7173-51-5

                  Masa suhe tvari: 870 g/kg

                  1. veljače 2015.

                  31. siječnja 2017.

                  31. siječnja 2025.

                  8

                  Pri procjeni rizika na razini Unije nisu bile obuhvaćene sve moguće uporabe i scenariji izloženosti; neke uporabe i scenariji izloženosti, kao što su neprofesionalna uporaba i izloženost hrane ili hrane za životinje, bili su isključeni. Kada je to bitno za određeni pripravak, kod ocjene zahtjeva za odobrenje pripravka u skladu s člankom 5. i Prilogom VI., države članice moraju ocijeniti one uporabe ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije.
                  Države članice osiguravaju da izdavanje odobrenja podliježe ispunjenju sljedećih uvjeta:

                              (1)

                              Za industrijske ili profesionalne korisnike moraju se utvrditi sigurni radni postupci, a pripravci se moraju koristiti uz odgovarajuću osobnu zaštitnu opremu, osim ako se u zahtjevu za odobrenje pripravka dokaže da se rizici za industrijske korisnike mogu na drugi način smanjiti na prihvatljivu razinu.

                              (2)

                              Pripravci se ne smiju koristiti za tretiranje drva s kojim bi u izravni dodir mogla doći djeca, osim ako se u zahtjevu za odobrenje pripravka dokaže da se rizici mogu smanjiti na prihvatljivu razinu.

                              (3)

                              Na deklaracijama odobrenih pripravaka i, ako su dostupni, u sigurnosno-tehničkim listovima, mora biti navedeno da se industrijska i profesionalna uporaba mora odvijati u zatvorenom prostoru ili na nepropusnoj tvrdoj podlozi s povišenim pragom (tankvani), da se svježe tretirana drvena građa nakon tretiranja mora skladištiti na nepropusnoj tvrdoj podlozi, kako bi se spriječilo izravno ocjeđivanje pripravka u tlo ili vodu, te da se eventualni ostaci nakon nanošenja pripravaka moraju skupiti za ponovnu uporabu ili odlaganje

                              (4)

                              Pripravci ne smiju biti odobreni za obradu drva koje će biti u doticaju sa slatkom vodom ili koje se koristi za vanjske konstrukcije u blizini ili iznad vode i stalno je izloženo vremenskim utjecajima ili se često moči, osim ako se dostave podaci kojima se dokazuje da pripravak zadovoljava uvjete iz članka 5. i Priloga VI., prema potrebi uz primjenu odgovarajućih mjera za smanjenje rizika.”

      (1)  Čistoća navedena u ovom stupcu odgovara najnižem stupnju čistoće aktivne tvari koja je bila korištena za ocjenjivanje u skladu s člankom 11. Aktivna tvar u pripravku stavljenom na tržište može biti jednake ili različite čistoće, ako je dokazano da je tehnički istovjetna ocijenjenoj tvari.

      (2)  Za pripravke koji sadrže više od jedne aktivne tvari na koje se primjenjuje članak 16. stavak 2., rok za usklađivanje s člankom 16. stavkom 3. je rok koji važi za posljednju od njegovih aktivnih tvari koja se uvrsti u ovaj Prilog. Za pripravke za koje je prvo odobrenje izdano manje od 120 dana prije roka za ispunjenje uvjeta iz članka 16. stavka 3. i za koje je potpuni zahtjev za međusobno priznavanje bio podnesen u skladu s člankom 4. stavkom 1. u roku od 60 dana od izdavanja prvog odobrenja, rok za ispunjenje zahtjeva iz članka 16. stavka 3. u vezi s tim zahtjevom produžuje se na 120 dana po datumu primitka potpunog zahtjeva za međusobno priznavanje. Za pripravke za koje je država članica predložila odstupanje od međusobnog priznavanja u skladu s člankom 4. stavkom 4., rok za ispunjenje uvjeta iz članka 16. stavka 3. produžuje se na 30 dana od datuma donošenja Odluke Komisije u skladu s drugim podstavkom članka 4. stavka 4.

      (3)  Za primjenu jedinstvenih načela Priloga VI., sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/comm/environment/biocides/index.htm


title: Direktiva 2005/88/EZ Europskog parlamenta i Vijeća od 14. prosinca 2005. o izmjeni Direktive 2000/14/EZ o usklađivanju zakonodavstava država članica u odnosu na emisiju buke u okoliš uzrokovane opremom za uporabu na otvorenom  Tekst značajan za EGP

text:
               13/Sv. 051

               HR

               Službeni list Europske unije

               130

         32005L0088

               L 344/44

               SLUŽBENI LIST EUROPSKE UNIJE

               14.12.2005.

      DIREKTIVA 2005/88/EZ EUROPSKOG PARLAMENTA I VIJEĆA

   od 14. prosinca 2005.
   o izmjeni Direktive 2000/14/EZ o usklađivanju zakonodavstava država članica u odnosu na emisiju buke u okoliš uzrokovane opremom za uporabu na otvorenom
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Direktiva 2000/14/EZ Europskog parlamenta i Vijeća (3) predmet je pregleda Radne skupine za opremu na otvorenom, koju je ustanovila Komisija.

               (2)

               U svom izvješću od 8. srpnja 2004., ova Radna skupina je zaključila da nije bilo tehnički izvedivo pridržavati se određenog broja ograničenja u II. fazi čija je primjena obvezna od 3. siječnja 2006. Međutim, namjera nije bila ograničiti stavljanje na tržište ili pustiti u pogon opremu isključivo na temelju tehničke izvedivosti.

               (3)

               Zato je potrebno omogućiti da se određeni tipovi opreme navedeni u članku 12. Direktive 2000/14/EZ, koji se ne bi mogli pridržavati ograničenja u II. fazi do 3. siječnja 2006. isključivo zbog tehničkih razloga, mogu ipak staviti na tržište i/ili pustiti u pogon od tog datuma.

               (4)

               Iskustvo iz prvih pet godina primjene Direktive 2000/14/EZ pokazalo je da je potrebno više vremena za ispunjavanje odredbi na temelju njezinih članaka 16. i 20. te naglasilo potrebu za preispitivanjem spomenute Direktive u pogledu njezinih mogućih izmjena, posebno u vezi s ograničenjima u II. fazi koja su u njoj navedena. Stoga je potrebno na još dvije godine produžiti rok za podnošenje izvješća Europskom parlamentu i Vijeću o iskustvima Komisije u primjeni i provođenju Direktive 2000/14/EZ kako je navedeno u članku 20. stavku 1. spomenute Direktive.

               (5)

               Članak 20. stavak 3. Direktive 2000/14/EZ omogućuje Komisiji da, pri podnošenju svog izvješća Europskom parlamentu i Vijeću, predloži u kojoj mjeri tehnički napredak dopušta smanjenje graničnih vrijednosti za vrtne kosilice i šišače trave/šišače travnih rubova. S obzirom na činjenicu da su obveze sadržane u članku 20. stavku 1. spomenute Direktive određenije propisane od onih u članku 20. stavku 3., te kako bi se izbjegli dvostruki napori, prihvatljivo je uključiti ove tipove opreme u opće izvješće koje je predviđeno u članku 20. stavku 1. spomenute Direktive. Shodno tome, u članku 20. stavku 3. treba izbrisati posebnu obvezu izvješćivanja.

               (6)

               Budući da cilj ove Direktive, koji treba zajamčiti trajno djelovanje unutarnjeg tržišta zahtijevajući usklađenost opreme za uporabu na otvorenom s usklađenim odredbama u vezi s bukom u okolišu, države članice ne mogu postići u dovoljnoj mjeri te se mogu bolje postići na razini Zajednice u smislu područja primjene i djelovanja, Zajednica može donijeti mjere u skladu s načelom supsidijarnosti kako je utvrđeno u članku 5. Ugovora. U skladu s načelom razmjernosti, kako je utvrđeno u tom članku, ova Direktiva ne prelazi izvan onog što je potrebno za postizanje tog cilja, budući da se njezino područje primjene svodi na one tipove opreme za koje je pridržavanje ograničenja u II. fazi trenutačno nemoguće zbog tehničkih razloga.

               (7)

               U skladu s točkom 34. Međuinstitucionalnog sporazuma o boljem zakonodavstvu (4), države članice se potiče sastaviti, za sebe i u interesu Zajednice, svoje vlastite tablice koje, što je više moguće, prikazuju korelaciju između ove Direktive i prijelaznih mjera te ih zatim objaviti.

               (8)

               Direktivu 2000/14/EZ treba stoga izmijeniti,

         DONIJELI SU OVU DIREKTIVU:
   Članak 1.
   Direktiva 2000/14/EZ mijenja se kako slijedi:

               1.

               Tablica u članku 12. zamjenjuje se sljedećom:

                           „Tip opreme

                           Neto snaga P (u kW)
                           Električna snaga P
                              el
                               (5) u kW
                           Masa uređaja m u kg
                           Širina reza L u cm

                           Dopuštena razina zvučne snage u dB/1 pW

                           Faza I.
                           od 3. siječnja 2002.

                           Faza II.
                           od 3. siječnja 2006.

                           Kompaktori (vibrirajući valjci, vibroploče, vibracijski nabijači)

                              P ≤ 8

                           108

                           105 (6)

                           8 < P ≤ 70

                           109

                           106 (6)

                              P > 70

                           89 + 11 lg P

                           86 + 11 lg P
                               (6)

                           Buldožeri, utovarivači i bageri-utovarivači na gusjenicama

                              P ≤ 55

                           106

                           103 (6)

                              P > 55

                           87 + 11 lg P

                           84 + 11 lg P
                               (6)

                           Buldožeri, utovarivači i bageri-utovarivači na kotačima, damperi, grejderi, kompaktori na odlagalištima otpada, viličari s motorom s unutarnjim izgaranjem i protuutezima, pokretne dizalice, kompaktori (nevibracijski valjci), finišeri za ceste, hidraulični agregati

                              P ≤ 55

                           104

                           101 (6)
                               (7)

                              P > 55

                           85 + 11 lg P

                           82 + 11 lg P
                               (6)
                               (7)

                           Bageri, građevinska dizala za prijevoz robe, građevinska vitla, motokultivatori

                              P ≤ 15

                           96

                           93

                              P > 15

                           83 + 11 lg P

                           80 + 11 lg P

                           Ručni hidraulični i pneumatski razbijači betona

                              m ≤ 15

                           107

                           105

                           15 < m < 30

                           94 + 11 lg m

                           92 + 11 lg m
                               (6)

                              m ≥ 30

                           96 + 11 lg m

                           94 + 11 lg m

                           Toranjske dizalice

                           98 + lg P

                           96 + lg P

                           Agregati za varenje i struju

                              P
                              el ≤ 2

                           97 + lg P
                              el

                           95 + lg P
                              el

                           2 < P
                              el ≤ 10

                           98 + lg P
                              el

                           96 + lg P
                              el

                              P
                              el > 10

                           97 + lg P
                              el

                           95 + lg P
                              el

                           Kompresori

                              P ≤ 15

                           99

                           97

                              P > 15

                           97 + 2 lg P

                           95 + 2 lg P

                           Vrtne kosilice, šišači trave/šišači travnih rubova

                              L ≤ 50

                           96

                           94 (6)

                           50 < L ≤ 70

                           100

                           98

                           70 < L ≤ 120

                           100

                           98 (6)

                              L > 120

                           105

                           103 (6)

                           Dopuštena razina zvučne snage zaokružuje se prema gore ili prema dolje na najbliži cijeli broj (za manje od 0,5 zaokružite na manji broj, a za više ili jednako 0,5 zaokružite na veći broj).”

               2.

               Članak 20. mijenja se kako slijedi:

                           (a)

                           u prvoj rečenici stavka 1., riječi „Najkasnije do 3. siječnja 2005.” zamjenjuju se s „Najkasnije do 3. siječnja 2007.”;

                           (b)

                           stavak 3. briše se.

         Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2005. One o tome odmah obavješćuju Komisiju.
   Države članice primjenjuju ove mjere od 3. siječnja 2006.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice dostavljaju Komisiji tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu na dan objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Strasbourgu 14. prosinca 2005.

            Za Europski parlament

            Predsjednik

         J. P. BORRELL FONTELLES

            Za Vijeće

            Predsjednik

         C. CLARKE

      (1)  Mišljenje iznijeto 27. listopada 2005. (još nije objavljeno u Službenom listu).

      (2)  Mišljenje Europskog parlamenta od 26. listopada 2005. (još nije objavljeno u Službenom listu) i Odluka Vijeća od 8. prosinca 2005.

      (3)  SL L 162, 3.7.2000., str. 1.

      (4)  SL C 321, 31.12.2003., str. 1.

      (5)  P
      el za agregate za varenje: konvencionalna struja za varenje umnožena za konvencionalno naponsko opterećenje najniže vrijednosti radnog faktora koji je dostavio proizvođač.

      P
      el agregata za struju: glavno napajanje sukladno ISO 8528-1:1993, točki 13.3.2.

      (6)  Brojčani podaci za fazu II. samo ukazuju na slijedeće tipove opreme:

               —

               vibrirajući valjci kojima se upravlja hodajući,

               —

               vibrirajuće ploče (> 3 kW),

               —

               vibracijski nabijači,

               —

               buldožeri (s čeličnim gusjenicama),

               —

               utovarivači (s čeličnim gusjenicama > 55 kW),

               —

               viličari s protuutegom s motorom na unutarnje izgaranje,

               —

               finišeri s ravnalicom za zbijanje,

               —

               ručni udarni čekići i dlijeta za beton s motorom na unutarnje izgaranje (15 <m< 30),

               —

               vrtne kosilice i šišači trave/šišači travnih rubova.

         Konačni brojčani podaci ovise o izmjeni Direktive nakon izvješća koje se zahtijeva u članku 20. stavku 1. U nedostatku takvih izmjena, brojčani će se podaci za I. fazu nastaviti primjenjivati za fazu II.

      (7)  Za pokretne dizalice s jednim motorom, brojčani podaci za fazu I. nastavljaju se primjenjivati do 3. siječnja 2008. Nakon tog datuma, primjenjuju se brojčani podaci iz faze II.
   Dopuštena razina zvučne snage zaokružuje se prema gore ili prema dolje na najbliži cijeli broj (za manje od 0,5 zaokružite na manji broj, a za više ili jednako 0,5 zaokružite na veći broj).”


title: Direktiva Komisije 2011/11/EU od 8. veljače 2011. o izmjeni Direktive 98/8/EZ Europskog parlamenta i Vijeća radi uvrštenja (Z,E)-tetradeka-9,12-dienil acetata kao aktivne tvari u njezine priloge I. i I.A  Tekst značajan za EGP

text:
                  03/Sv. 65

                  HR

                  Službeni list Europske unije

                  213

            32011L0011

                  L 034/45

                  SLUŽBENI LIST EUROPSKE UNIJE

            DIREKTIVA KOMISIJE 2011/11/EU
      od 8. veljače 2011.
      o izmjeni Direktive 98/8/EZ Europskog parlamenta i Vijeća radi uvrštenja (Z,E)-tetradeka-9,12-dienil acetata kao aktivne tvari u njezine priloge I. i I.A
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno drugi podstavak njezinog članka 16. stavka 2.,
      budući da:

                  (1)

                  Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđuje se popis aktivnih tvari koje se moraju ocijeniti radi njihovog eventualnog uvrštavanja u priloge I., I.A ili I.B Direktivi 98/8/EZ. Taj popis uključuje (Z,E)-tetradeka-9,12-dienil acetat.

                  (2)

                  U skladu s Uredbom (EZ) br. 1451/2007, (Z,E)-tetradeka-9,12-dienil acetat ocijenjen je u skladu s člankom 11. stavkom 2. Direktive 98/8/EZ radi njegove uporabe u vrsti pripravka 19, repelentima i atraktantima, kako je određeno u Prilogu V. toj Direktivi.

                  (3)

                  U skladu s člankom 14. stavcima 4. i 6. Uredbe (EZ) br. 1451/2007, Austrija je imenovana državom izvjestiteljicom te je 23. veljače 2009. Komisiji dostavila izvješće nadležnog tijela zajedno s preporukom.

                  (4)

                  Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi tog pregleda su, u okviru Stalnog odbora za biocidne pripravke 24. rujna 2010., uvršteni u izvješće o procjeni.

                  (5)

                  Iz ocjenjivanja se čini da se za biocidne pripravke koji se koriste kao atraktanti i sadrže (Z,E)-tetradeka-9,12-dienil acetat može očekivati da će udovoljavati zahtjevima utvrđenim u članku 5. Direktive 98/8/EZ. Stoga je (Z,E)-tetradeka-9,12-dienil acetat primjereno uvrstiti u Prilog I. toj Direktivi.

                  (6)

                  Iz ocjenjivanja se također čini da se za biocidne pripravke koji se koriste kao atraktanti i sadrže (Z,E)-tetradeka-9,12-dienil acetat može očekivati da će predstavljati tek mali rizik za ljude, životinje i okoliš te da će udovoljavati zahtjevima utvrđenim u članku 5. Direktive 98/8/EZ, posebno u pogledu upotrebe koja je pregledana i detaljno opisana u izvješću o ocjeni, tj. u stupicama za uporabu u zatvorenom prostoru koje sadrže najviše 2 mg aktivne tvari. Stoga je (Z,E)-tetradeka-9,12-dienil acetat primjereno uvrstiti u Prilog I.A Direktivi 98/8/EZ.

                  (7)

                  Na razini Unije nisu procijenjene sve potencijalne uporabe. Stoga je primjereno da kod izdavanja odobrenja za pripravke države članice procijene one upotrebe ili scenarije izloženosti i one rizike za dijelove okoliša i populacije koji nisu reprezentativno obrađeni u procjeni rizika na razini Unije i da osiguraju poduzimanje odgovarajućih mjera ili postavljanje posebnih uvjeta kako bi se utvrđeni rizici smanjili na prihvatljive razine.

                  (8)

                  U svjetlu pretpostavki postavljenih tijekom ocjenjivanja, primjereno je zahtijevati da se (Z,E)-tetradeka-9,12-dienil acetat ne primjenjuje na mjestima skladištenja hrane i hrane za životinje u slučaju kada pakiranja hrane ili hrane za životinje nisu zatvorena ili ponovno zatvorena. Na oznakama bi također trebalo navesti da se biocidni pripravci koji sadrže (Z,E)-tetradeka-9,12-dienil acetat ne smiju koristiti u prostorima u kojima se drži raspakirana hrana ili hrana za životinje.

                  (9)

                  Važno je da se odredbe ove Direktive primjenjuju istodobno u svim državama članicama kako bi se biocidnim pripravcima koji sadrže aktivnu tvar (Z,E)-tetradeka-9,12-dienil acetat osigurao jednaki tržišn pristup te kako bi se općenito olakšalo pravilno funkcioniranje tržišta biocidnih pripravaka.

                  (10)

                  Prije uvrštenja aktivne tvari u Prilog I. Direktivi 98/8/EZ, državama bi članicama i zainteresiranim stranama trebalo osigurati razuman rok kako bi im se omogućilo da se pripreme za udovoljavanje novim zahtjevima koje to uvrštavanje donosi i kako bi se osiguralo da podnositelji zahtjeva koji su izradili tehničku dokumentaciju mogu u potpunosti iskoristiti desetogodišnje razdoblje zaštite podataka koje, u skladu s člankom 12. stavkom 1. točkom (c) podtočkom ii., Direktive 98/8/EZ počinje od dana uvrštenja.

                  (11)

                  Nakon uvrštenja, državama članicama treba omogućiti razuman rok za provedbu članka 16. stavka 3. Direktive 98/8/EZ.

                  (12)

                  Direktivu 98/8/EZ treba stoga na odgovarajući način izmijeniti.

                  (13)

                  Mjere predviđene u ovoj Direktivi u skladu su s mišljenjem Stalnog odbora za biocidne pripravke,

            DONIJELA JE OVU DIREKTIVU:
      Članak 1.
      Prilozi I. i I.A Direktivi 98/8/EZ mijenjaju se u skladu s Prilogom ovoj Direktivi.
      Članak 2.
      Prenošenje
      1.   Države članice najkasnije do 31. siječnja 2012. donose i objavljuju zakone i druge propise potrebne za usklađivanje s ovom Direktivom.
      One te odredbe primjenjuju od 1. veljače 2013.
      Kad države članice donose ove odredbe, te odredbe prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja utvrđuju države članice.
      2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.

      Članak 4.
      Ova je Direktiva upućena državama članicama.

         Sastavljeno u Bruxellesu 8. veljače 2011.

               Za Komisiju

               Predsjednik

            José Manuel BARROSO

         (1)  SL L 123, 24.4.1998., str. 1.

         (2)  SL L 325, 11.12.2007., str. 3.

         PRILOG

                     (1)

                     U Prilog I. Direktivi 98/8/EZ dodaje se sljedeći unos:

                                 Br.

                                 Uobičajeni naziv

                                 Naziv IUPAC Identifikacijske oznake

                                 Najmanja čistoća aktivne tvari u biocidnom pripravku koji se stavlja na tržište

                                 Datum uvrštenja

                                 Rok za usklađivanje s člankom 16. stavkom 3. (osim pripravaka koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštavanju koja se odnosi na dotičnu aktivnu tvar)

                                 Datum isteka uvrštenja

                                 Vrsta pripravka

                                 Posebne odredbe (*)

                                 „39.

                                 (Z,E)-tetradeka-9, 12-dienil acetat

                                 (9Z,12E)-tetradeka-9,12-dien-1-il acetat
                                 EZ br.: nema
                                 CAS br.: 30507-70-1

                                 977 g/kg

                                 1. veljače 2013.

                                 31. siječnja 2015.

                                 31. siječnja 2023.

                                 19

                                 Kod procjene zahtjeva za izdavanje odobrenja za pripravak u skladu s člankom 5. i Prilogom VI., države članice procjenjuju, ako je to relevantno za konkretan pripravak, one upotrebe ili scenarije izloženosti i one rizike za kompartmente i populacije koji nisu reprezentativno obrađeni u procjeni rizika na razini Unije.
                                 Države članice osiguravaju da odobrenja podliježu sljedećim uvjetima:

                                             —

                                             U deklaracijama za biocidne pripravke koji sadrže (Z,E)-tetradeka-9,12-dienil acetat navedeno je da se ti pripravci ne smiju koristiti u prostorima u kojima se drži raspakirana hrana ili hrana za životinje.”,

                     (2)

                     U Prilog I.A Direktivi 98/8/EZ dodaje se sljedeći unos:

                                 Br.

                                 Uobičajeni naziv

                                 Naziv IUPAC Identifikacijske oznake

                                 Najmanja čistoća aktivne tvari u biocidnom pripravku koji se stavlja na tržište

                                 Datum uvrštenja

                                 Rok za usklađivanje s člankom 16. stavkom 3. (osim pripravaka koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštavanju koja se odnosi na dotičnu aktivnu tvar)

                                 Datum isteka uvrštenja

                                 Vrsta pripravka

                                 Posebne odredbe (**)

                                 „2.

                                 (Z,E)-tetradeka-9, 12-dienil acetat

                                 (9Z,12E)-tetradeka-9,12-dien-1-il acetat
                                 EZ br.: nema
                                 CAS br.: 30507-70-1

                                 977 g/kg

                                 1. veljače 2013.

                                 31. siječnja 2015.

                                 31. siječnja 2023.

                                 19

                                 Države članice osiguravaju da odobrenja podliježu sljedećim uvjetima:

                                             —

                                             Samo za stupice koje sadrže najviše 2 mg (Z,E)-tetradeka-9,12-dienil acetata za upotrebu u zatvorenim prostorima,

                                             —

                                             U deklaracijama za biocidne pripravke koji sadrže (Z,E)-tetradeka-9,12-dienil acetat navedeno je da se ti pripravci smiju koristiti samo u zatvorenim prostorima i da se ne smiju koristiti u prostorima u kojima se drži raspakirana hrana ili hrana za životinje.”

            (*)  Za provedbu općih načela Priloga VI., sadržaj i zaključci izvješća o procjeni dostupni su na internetskoj adresi Komisije: http://ec.europa.eu/comm/environment/biocides/index.htm

            (**)  Za provedbu općih načela Priloga VI., sadržaj i zaključci izvješća o procjeni dostupni su na internetskoj adresi Komisije: http://ec.europa.eu/comm/environment/biocides/index.htm


title: Direktiva Komisije 2012/20/EU od 6. srpnja 2012. o izmjeni Direktive 98/8/EZ Europskog parlamenta i Vijeća radi uvrštavanja flufenoksurona kao aktivne tvari u njezin Prilog I.  Tekst značajan za EGP

text:
               03/Sv. 050

               HR

               Službeni list Europske unije

               176

         32012L0020

               L 177/25

               SLUŽBENI LIST EUROPSKE UNIJE

               06.07.2012.

      DIREKTIVA KOMISIJE 2012/20/EU
   od 6. srpnja 2012.
   o izmjeni Direktive 98/8/EZ Europskog parlamenta i Vijeća radi uvrštavanja flufenoksurona kao aktivne tvari u njezin Prilog I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2), utvrđen je popis aktivnih tvari koje treba ocijeniti radi njihovog mogućeg uvrštavanja u Prilog I., I.A ili I.B Direktivi 98/8/EZ. Taj popis uključuje flufenoksuron.

               (2)

               Na temelju Uredbe (EZ) br. 1451/2007, flufenoksuron je ocijenjen u skladu s člankom 11. stavkom 2. Direktive 98/8/EZ za uporabu u vrsti pripravka 8, sredstva za zaštitu drva, kako je utvrđeno u Prilogu V. toj Direktivi.

               (3)

               Francuska je imenovana državom članicom izvjestiteljicom i dostavila je Komisiji 17. ožujka 2009. izvješće nadležnog tijela uz preporuku u skladu s člankom 14. stavcima 4. i 6. Uredbe (EZ) br. 1451/2007.

               (4)

               Države članice i Komisija pregledale su izvješće nadležnog tijela. U skladu s člankom 15. stavkom 4. Uredbe (EZ) br. 1451/2007 rezultati pregleda uključeni su u izvješće o ocjeni na Stalnom odboru za biocidne pripravke 22. rujna 2011.

               (5)

               Na temelju ocjena može se očekivati da biocidni pripravci koji se koriste kao sredstva za zaštitu drva i sadrže flufenoksuron zadovolje uvjete utvrđene u članku 5. Direktive 98/8/EZ. Stoga je, i neovisno o činjenici da uporaba flufenoksurona nije odobrena u nekim drugim područjima za koja su procjene rizika kod specifičnih primjena dale drukčije rezultate (3), primjereno uvrstiti flufenoksuron za uporabu u vrsti pripravka 8 u Prilogu I. toj Direktivi.

               (6)

               S obzirom na svojstva flufenoksurona koja ga čine postojanim, bioakumulativnim i toksičnim (PBT), kao i vrlo postojanim i vrlo bioakumulativnim (vPvB), u skladu s mjerilima utvrđenim u Prilogu XIII. Uredbi (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (4), flufenoksuron treba uvrstiti u Prilog I. na razdoblje od samo tri godine, a prije ponovnog uvrštenja u Prilog I. treba ga podvrgnuti usporednoj procjeni rizika u skladu člankom 10. stavkom 5. točkom (i) drugim podstavkom Direktive 98/8/EZ.

               (7)

               U procjeni rizika na razini Unije za flufenoksuron u sredstvima za zaštitu drva obuhvaćena je samo obrada drva namijenjenog za uporabu u zatvorenom prostoru (razredi uporabe 1 i 2 prema definiciji OECD-a (5)) ili na otvorenom prostoru bez zaklona i bez kontakta s tlom i trajno izloženo vremenskim utjecajima, zaštićeno od vremenskih utjecaja, ali podložno čestom močenju ili kontaktu sa svježom vodom (razred uporabe 3 prema definiciji OECD-a (6)), koje se neće koristiti za životinjske nastambe ili dolaziti u kontakt s hranom ili hranom za životinje. Neprihvatljivi rizici za okoliš uočeni su kod obrade drva in situ na otvorenom, kao i u raznim scenarijima vanjske uporabe obrađenog drva. S obzirom na svojstva flufenoksurona, primjereno je odobriti samo one primjene i scenarije izloženosti koji su reprezentativno proučeni u okviru procjene rizika na razini Unije i za koje nisu uočeni neprihvatljivi rizici.

               (8)

               S obzirom na uočene rizike za zdravlje ljudi kod industrijske ili profesionalne uporabe, primjereno je zahtijevati da se utvrde sigurni radni postupci s pripravcima koji su odobreni za takvu uporabu, te da se ti pripravci koriste uz odgovarajuću osobnu zaštitnu opremu, osim ako se u zahtjevu za odobrenje pripravka dokaže da se rizici za industrijske ili profesionalne korisnike mogu na drugi način smanjiti na prihvatljivu razinu.

               (9)

               S obzirom na uočene rizike za vodni ekosustav i ekosustav tla, primjereno je zahtijevati da se s ciljem zaštite tih ekosustava poduzmu odgovarajuće mjere za smanjenje rizika, posebno da se svježe obrađeno drvo nakon obrade čuva ispod krova i/ili na nepropusnoj tvrdoj podlozi, te da se eventualni ostaci pripravaka koji se koriste kao sredstva za zaštitu drva i sadrže flufenoksuron prikupljaju za ponovnu uporabu ili odlaganje.

               (10)

               Odredbe ove Direktive trebaju se istodobno primjenjivati u svim državama članicama kako bi se osigurao jednak tretman na tržištu Unije za sve biocidne pripravke vrste pripravka 8 koji kao aktivnu tvar sadrže flufenoksuron te kako bi se olakšalo pravilno funkcioniranje tržišta biocidnih pripravaka općenito.

               (11)

               Prije uvrštenja aktivne tvari u Prilog I. Direktivi 98/8/EZ potrebno je omogućiti razumno razdoblje kako bi se državama članicama i zainteresiranim stranama omogućilo da se pripreme za ispunjavanje novih uvjeta i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetgodišnje razdoblje zaštite podataka, koje u skladu s člankom 12. stavkom 1. točkom (c) podtočkom ii. Direktive 98/8/EZ započinje na dan uvrštenja.

               (12)

               Nakon uvrštenja potrebno je državama članicama omogućiti razumno razdoblje za primjenu članka 16. stavka 3. Direktive 98/8/EZ.

               (13)

               Direktivu 98/8/EZ treba stoga na odgovarajući način izmijeniti.

               (14)

               Odbor utemeljen člankom 28. stavkom 1. Direktive 98/8/EZ nije donio mišljenje o mjerama predviđenim ovom Direktivom, te je Komisija stoga Vijeću dostavila prijedlog u vezi tih mjera i proslijedila ga Europskom parlamentu. Vijeće nije odlučilo u roku od dva mjeseca predviđenom u članku 5.a Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlastih dodijeljenih Komisiji (7), te je Komisija stoga bez odgode dostavila prijedlog Europskom parlamentu. Europski parlament nije se usprotivio mjeri u roku od četiri mjeseca od gore navedenog prosljeđivanja,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ izmjenjuje se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. siječnja 2013.
   One te odredbe primjenjuju od 1. veljače 2014.
   Kada države članice donose ove odredbe, one prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekstove glavnih odredaba nacionalnog prava koje donose u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 6. srpnja 2012.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.

      (3)  Provedbena Uredba Komisije (EU) br. 942/2011 od 22. rujna 2011. o neodobrenju aktivne tvari flufenoksuron, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Odluke Komisije 2008/934/EZ (SL L 246, 23.9.2011., str. 13.); Odluka Komisije 2012/77/EU od 9. veljače 2012. o neuvrštavanju flufenoksurona za vrstu pripravka 18 u Prilog I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište (SL L 38, 11.2.2012., str. 47.).

      (4)  SL L 396, 30.12.2006., str. 1.

      (5)  OECD publikacije o dokumentima o scenarijima emisija, broj 2., Dokument o scenariju emisija za sredstva za zaštitu drva, dio 2., str. 64.

      (6)  Ibid.

      (7)  SL L 184, 17.7.1999., str. 23.
   PRILOG
   U Prilog I. Direktivi 98/8/EZ dodaje se sljedeća stavka:

                  Br.

                  Uobičajeni naziv

                  IUPAC naziv
                  Identifikacijski brojevi

                  Minimalna čistoća aktivne tvari u biocidnom pripravku, kakav se stavlja na tržište

                  Datum uvrštenja

                  Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je rok za usklađivanje s člankom 16. stavkom 3. jednak onome iz zadnje odluke o uvrštenju njihovih aktivnih tvari)

                  Datum isteka uvrštenja

                  Vrsta pripravka

                  Posebne odredbe (1)

                  „57

                  flufenoksuron

                  1-[4-(2-kloro-α,α,α-p-trifluorotoliloksi)-2-fluorofenil]-3-(2,6-difluorobenzolil) urea
                  EC br.: 417-680-3
                  CAS br.: 101463-69-8

                  960 g/kg

                  1. veljače 2014.

                  31. siječnja 2016.

                  31. siječnja 2017.

                  8

                  Prije ponovnog uvrštenja u ovaj Prilog flufenoksuron treba podvrgnuti usporednoj procjeni rizika u skladu člankom 10. stavkom 5. točkom (i) drugim podstavkom Direktive 98/8/EZ.
                  U procjeni rizika na razini Unije za flufenoksuron u sredstvima za zaštitu drva obuhvaćena je obrada drva koje se neće koristiti za životinjske nastambe ili dolaziti u kontakt s hranom ili hranom za životinje. Pripravci se ne smiju odobravati za primjene ili scenarije izloženosti koji nisu reprezentativno proučeni u okviru procjene rizika na razini Unije.
                  Države članice osiguravaju da su odobrenja pripravaka podložna sljedećim uvjetima:

                              1.

                              Pripravci se smiju koristiti samo za obradu drva koje je namijenjeno uporabi u zatvorenom prostoru.

                              2.

                              Za pripravke koji su odobreni za industrijsku ili profesionalnu uporabu moraju se utvrditi sigurni radni postupci, a pripravci se moraju koristiti uz odgovarajuću osobnu zaštitnu opremu, osim ako se u zahtjevu za odobrenje pripravka dokaže da se rizici za industrijske ili profesionalne korisnike mogu na drugi način smanjiti na prihvatljivu razinu.

                              3.

                              S ciljem zaštite vodnog ekosustava i ekosustava tla moraju se poduzeti odgovarajuće mjere. Na oznakama odobrenih pripravaka i, ako su dostupni, sigurnosno-tehničkim listovima, mora biti navedeno da se svježe obrađeno drvo nakon obrade čuva ispod krova i/ili na nepropusnoj tvrdoj podlozi kako bi se spriječilo izravno ispiranje u tlo ili vodu, te da se eventualni ostaci pripravka prikupljaju za ponovnu uporabu ili odlaganje.”

      (1)  Za primjenu jedinstvenih načela Priloga VI., sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/comm/environment/biocides/index.htm.


title: Direktiva Komisije 2011/10/EU od 8. veljače 2011. o izmjeni Direktive 98/8/EZ Europskog parlamenta i Vijeća radi uvrštenja bifentrina kao aktivne tvari u njezin Prilog I.  Tekst značajan za EGP

text:
                  03/Sv. 65

                  HR

                  Službeni list Europske unije

                  209

            32011L0010

                  L 034/41

                  SLUŽBENI LIST EUROPSKE UNIJE

            DIREKTIVA KOMISIJE 2011/10/EU
      od 8. veljače 2011.
      o izmjeni Direktive 98/8/EZ Europskog parlamenta i Vijeća radi uvrštenja bifentrina kao aktivne tvari u njezin Prilog I.
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno drugi podstavak njezinog članka 16. stavka 2.,
      budući da:

                  (1)

                  Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje se moraju ocijeniti s ciljem njihovog eventualnog uvrštenja u priloge I., I.A ili I.B Direktivi 98/8/EZ. Taj popis uključuje bifentrin.

                  (2)

                  U skladu s Uredbom (EZ) br. 1451/2007, bifentrin je ocijenjen u skladu s člankom 11. stavkom 2. Direktive 98/8/EZ radi njegove uporabe u vrsti pripravka 8, sredstvima za zaštitu drva, kako je određeno u Prilogu V. toj Direktivi.

                  (3)

                  Francuska je imenovana državom članicom izvjestiteljicom te je 3. siječnja 2008. Komisiji dostavila izvješće nadležnog tijela zajedno s preporukom, u skladu s člankom 14. stavcima 4. i 6. Uredbe (EZ) br. 1451/2007.

                  (4)

                  Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi tog pregleda su u okviru Stalnog odbora za biocidne pripravke 24. rujna 2010. uvršteni u izvješće o ocjeni.

                  (5)

                  Iz ocjenjivanja proizlazi da se za biocidne pripravke koji se koriste kao sredstva za zaštitu drva i sadrže bifentrin može očekivati da će udovoljavati zahtjevima utvrđenim u članku 5. Direktive 98/8/EZ. Stoga je primjereno uvrstiti bifentrin u Prilog I. toj Direktivi.

                  (6)

                  Na razini Unije nisu ocijenjene sve potencijalne uporabe. Stoga je primjereno da države članice ocijene one uporabe ili scenarije izloženosti i one rizike za dijelove okoliša i populacije koji nisu reprezentativno obrađeni u procjeni rizika na razini Unije a kod izdavanja odobrenja za pripravke da osiguraju poduzimanje odgovarajućih mjera ili uvođenje posebnih uvjeta kako bi se utvrđeni rizici smanjili na prihvatljive razine.

                  (7)

                  Neprihvatljivi rizici određeni su za neprofesionalne korisnike. Stoga je primjereno zahtijevati da odobravanje pripravaka bude ograničeno na industrijsku ili profesionalnu upotrebu, osim ako se u zahtjevu za izdavanje odobrenja za pripravke dokaže da se rizici za neprofesionalne korisnike mogu smanjiti na prihvatljive razine u skladu s člankom 5. Direktive 98/8/EZ i Prilogom VI. toj Direktivi.

                  (8)

                  S obzirom na pretpostavke postavljene tijekom procjene rizika, primjereno je zahtijevati da se pripravci koji se odobravaju za industrijsku ili profesionalnu upotrebu upotrebljavaju s odgovarajućom osobnom zaštitnom opremom, osim ako se u zahtjevu za izdavanje odobrenja za pripravke može dokazati da je rizike za industrijske ili profesionalne korisnike moguće smanjiti na prihvatljivu razinu drugim sredstvima.

                  (9)

                  S obzirom na rizike koji su utvrđeni za tlo i akvatične dijelove, treba poduzeti odgovarajuće mjere za zaštitu tih dijelova. Stoga je primjereno zahtijevati obvezno izdavanje uputa u kojima se navodi da svježe tretirano drvo nakon tretiranja treba skladištiti na zaštićenom mjestu i/ili na nepromočivoj tvrdoj podlozi i da eventualne gubitke pripravaka koji se primjenjuju kao sredstva za zaštitu drva i sadrže bifentrin treba prikupiti za ponovnu uporabu ili odlaganje. Nadalje, primjereno je zahtijevati da pripravci ne budu odobreni za in situ tretiranje drva na otvorenom prostoru ili za tretiranje drva koje će biti trajno izloženo vremenskim utjecajima ili zaštićeno od vremenskih utjecaja, ali podložno čestom močenju (upotreba kategorije 3. kako je odredio OECD (3)), osim ako su dostavljeni podaci kojima se dokazuje da će pripravak udovoljiti zahtjevima članka 5. Direktive 98/8/EZ i Priloga VI. toj Direktivi prema potrebi primjenom odgovarajućih mjera za ublažavanje rizika.

                  (10)

                  Važno je da se odredbe ove Direktive primjenjuju istodobno u svim državama članicama kako bi se biocidnim pripravcima koji sadrže aktivnu tvar bifentrin osigurao jednak tržišni pristup te kako bi se općenito olakšalo pravilno funkcioniranje tržišta biocidnih pripravaka.

                  (11)

                  Prije uvrštenja aktivne tvari u Prilog I. Direktivi 98/8/EZ, državama članicama i zainteresiranim stranama treba osigurati razuman rok kako bi im se omogućilo da se pripreme za udovoljavanje novim zahtjevima koje to uvrštenje donosi i kako bi se osiguralo da podnositelji zahtjeva koji su izradili tehničku dokumentaciju mogu u potpunosti iskoristiti desetogodišnje razdoblje zaštite podataka koje, u skladu s člankom 12. stavkom 1. točkom (c) podtočkom ii. Direktive 98/8/EZ, počinje od dana uvrštenja.

                  (12)

                  Nakon uvrštenja, državama članicama trebalo bi se omogućiti razuman rok za provedbu članka 16. stavka 3. Direktive 98/8/EZ.

                  (13)

                  Direktivu 98/8/EZ treba stoga na odgovarajući način izmijeniti.

                  (14)

                  Mjere predviđene u ovoj Direktivi u skladu su s mišljenjem Stalnog odbora za biocidne pripravke,

            DONIJELA JE OVU DIREKTIVU:
      Članak 1.
      Prilog I. Direktivi 98/8/EZ mijenja se u skladu s Prilogom ovoj Direktivi.
      Članak 2.
      Prenošenje
      1.   Države članice najkasnije do 31. siječnja 2012. donose i objavljuju zakone i druge propise potrebne za usklađivanje s ovom Direktivom.
      One te odredbe primjenjuju od 1. veljače 2013.
      Kad države članice donose ove odredbe, te odredbe prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja određuju države članice.
      2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.

      Članak 4.
      Ova je Direktiva upućena državama članicama.

         Sastavljeno u Bruxellesu 8. veljače 2011.

               Za Komisiju

               Predsjednik

            José Manuel BARROSO

         (1)  SL L 123, 24.4.1998., str. 1.

         (2)  SL L 325, 11.12.2007., str. 3.

         (3)  Serija dokumenata OECD-a o scenarijima emisija, Broj 2, Dokument o scenariju emisija za sredstva za zaštitu drva, dio 2., str. 64.

         PRILOG
         U Prilog I. Direktivi 98/8/EZ dodaje se sljedeći unos:

                        Br.

                        Uobičajeni naziv

                        Naziv IUPAC, identifikacijske oznake

                        Najmanja čistoća aktivne tvari u biocidnom pripravku koji se stavlja na tržište

                        Datum uvrštenja

                        Rok za usklađivanje s člankom 16. stavkom 3. (osim pripravaka koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštavanju koja se odnosi na dotičnu aktivnu tvar)

                        Datum isteka uvrštenja

                        Vrsta pripravka

                        Posebne odredbe (*)

                        „38.

                        Bifentrin

                        Naziv IUPAC: 2-metilbifenil-3-ilmetil(1RS)-cis-3-[(Z)-2-kloro-3,3,3-trifluoroprop-1-enil]-2,2-dimetilciklopropankarboksilat
                        EZ br.: nema
                        CAS br.: 82657-04-3

                        911 g/kg

                        1. veljače 2013.

                        31. siječnja 2015.

                        31. siječnja 2023.

                        8

                        Kod procjene zahtjeva za izdavanje odobrenja za pripravak u skladu s člankom 5. i Prilogom VI. države članice procjenjuju, ako je to relevantno za konkretan pripravak, one upotrebe ili scenarije izloženosti i one rizike za dijelove okoliša i populacije koji nisu reprezentativno obrađeni u procjeni rizika na razini Unije.
                        Države članice osiguravaju da odobrenja podliježu sljedećim uvjetima:

                                    —

                                    Ako se u zahtjevu za izdavanje odobrenja za pripravak ne dokaže da je rizike za neprofesionalne korisnike na prihvatljive razine moguće smanjiti u skladu s člankom 5. i Prilogom VI., pripravci se odobravaju samo za industrijsku ili profesionalnu upotrebu.

                                    —

                                    Ako se u zahtjevu za izdavanje odobrenja ne može dokazati da je rizike za neprofesionalne korisnike moguće smanjiti na prihvatljivu razinu drugim sredstvima, pripravke za koje je izdano odobrenje za industrijsku i/ili profesionalnu upotrebu obvezno treba upotrebljavati s odgovarajućom osobnom zaštitnom opremom.

                              Poduzimaju se odgovarajuće mjere za ublažavanje rizika za zaštitu tla i akvatičnih dijelova. Posebno, u deklaracijama i/ili listovima sigurnosnih podataka za proizvode odobrene za industrijsku primjenu treba biti navedeno da svježe tretirano drvo nakon tretiranja obvezno treba skladištiti na zaštićenom mjestu i/ili na nepromočivoj tvrdoj podlozi kako bi se spriječili izravni gubici u tlo ili vodu i da eventualne gubitke obvezno treba prikupiti za ponovnu uporabu ili zbrinjavanje

                                    —

                                    Odgovarajuće mjere – mjere za ublažavanje rizika koriste se za zaštitu tla i akvatičkih dijelova okoliša. Posebno u deklaracijama i, ako postoje, listovima sigurnosnih podataka za pripravke odobrene za industrijsku primjenu navodi se da svježe tretirano drvo nakon tretiranja obvezno treba skladištiti na zaštićenom mjestu i/ili na nepromočivoj tvrdoj podlozi, kako bi se spriječili izravni gubici u tlo ili vodu i da eventualne gubitke kod primjene pripravka obvezno treba prikupiti za ponovnu upotrebu ili odlaganje.

                                    —

                                    Ako nisu dostavljeni podaci koji dokazuju da će pripravak zadovoljavati zahtjeve članka 5. i Priloga VI. prema potrebi primjenom odgovarajućih mjera za ublažavanje rizika, pripravci se ne odobravaju za in situ tretiranje drva na otvorenom prostoru niti za tretiranje drva koje će biti trajno izloženo atmosferilijama ili zaštićeno od atmosferilija ali podložno čestom močenju.”

            (*)  Za provedbu općih načela Priloga VI., sadržaj i zaključci izvješća o procjeni dostupni su na internetskoj adresi Komisije: http://ec.europa.eu/comm/environment/biocides/index.htm


title: Direktiva Komisije 2013/49/EU оd 11. listopada 2013. o izmjeni Priloga II. Direktivi 2006/87/EZ Europskog parlamenta i Vijeća o utvrđivanju tehničkih pravila za plovila unutarnje plovidbe  Tekst značajan za EGP

text:
               12.10.2013

               HR

               Službeni list Europske unije

               L 272/41

         DIREKTIVA KOMISIJE 2013/49/EU
   оd 11. listopada 2013.
   o izmjeni Priloga II. Direktivi 2006/87/EZ Europskog parlamenta i Vijeća o utvrđivanju tehničkih pravila za plovila unutarnje plovidbe
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/87/EZ Europskog parlamenta i Vijeća od 12. prosinca 2006. o utvrđivanju tehničkih pravila za plovila unutarnje plovidbe i o stavljanju izvan snage Direktive Vijeća 82/714/EEZ (1), a posebno njezin članak 20. stavak 1. prvu rečenicu,
   nakon savjetovanja s Europskim nadzornikom za zaštitu podataka,
   budući da:

               (1)

               Direktivom 2006/87/EZ, o inspekcijskom pregledu plovila na Rajni i Uredbom Komisije (EU) br. 164/2010 od 25. siječnja 2010. o tehničkim specifikacijama za elektroničko izvješćivanje s brodova na unutarnjoj plovidbi iz članka 5. Direktive 2005/44/EZ Europskog parlamenta i Vijeća o usklađenim riječnim informacijskim servisima (RIS) na unutarnjim vodnim putovima u Zajednici (2) definiraju se glavna pravila za razmjenu podataka o plovilima među tijelima za certifikaciju plovila i tijelima nadležnima za RIS.

               (2)

               Od stupanja na snagu Direktive 2006/87/EZ više od 14 000 plovila dobilo je jedinstveni europski identifikacijski broj plovila (ENI). Zbog velikog broja ENI-ja teško je ostvariti učinkovitu razmjenu podataka bez prikladnog alata. To bi moglo dovesti do većih sigurnosnih rizika tijekom rada s plovilima (upravljanje prometom), ali i do administrativnih problema (npr. dvostruko brojenje u statistici). ENI-ji su pohranjeni u transponderima Inland AIS-a (automatski sustav identifikacije u unutarnjoj plovidbi), u skladu s Uredbom Komisije (EZ) br 415/2007 od 13. ožujka 2007. o tehničkim specifikacijama za sustave za praćenje i određivanje položaja plovila iz članka 5. Direktive 2005/44/EZ Europskog parlamenta i Vijeća o usklađenim riječnim informacijskim servisima (RIS) na unutarnjim vodnim putovima u Zajednici (3), kako bi se moglo automatski identificirati plovilo ako je dobilo ENI.

               (3)

               Nadležnim tijelima ti su podaci potrebni posebno kako bi se izbjeglo dodjeljivanje dvaju ENI-ja jednom plovilu, dok su tijelima nadležnima za RIS potrebni za nekoliko RIS aplikacija, primjerice za vođenje dnevnika o ustavama i pripremanje statističkih podataka u vezi s ustavama. Broj Inland AIS transpondera još uvijek brzo raste, zbog čega učinkovita razmjena podataka postaje nužna za pravilno funkcioniranje upravljanja prometom. Stoga je nužan središnji elektronički registar (baza podataka o plovilima) na koji su spojena sva tijela da bi se uspostavila učinkovita razmjena podataka i Prilog toj Direktivi prilagodio tehničkom napretku.

               (4)

               Istodobno se znatno povećao i broj nadležnih tijela koja mogu izdavati svjedodžbe Zajednice za plovidbu unutarnjim vodama. Trenutačno se 49 tijela iz 9 država članica služi bazom podataka za identifikaciju vozila i dodjelu ENI-ja. Tim nadležnim tijelima potrebne su pouzdane informacije o plovilu i njegovoj svjedodžbi za pripremu tehničkih inspekcija te za izdavanje, obnavljanje ili opoziv tih svjedodžbi. Nakon što se svjedodžba izda, obnovi ili opozove, moraju se obavijestiti sva ostala nadležna tijela. Nedostatak informacija ili njihova netočnost mogu dovesti do nepotpune ocjene koju daje nadležno tijelo, kojom bi se mogli utvrditi sigurnosni rizici i nepravilna primjena pravila utvrđenih u Direktivi 2006/87/EZ.

               (5)

               Povećan broj nadležnih tijela EU-a te činjenica sve države članice ne razmjenjuju informacije o izdavanju ENI-ja s drugim državama članica ima negativan učinak na učinkovitu razmjenu informacija među njima, što, s druge strane, utječe na izdavanje svjedodžbi u skladu s pravilima iz Direktive 2006/87/EZ jer je moguće da se na temelju istog ENI-ja izdaju dvije svjedodžbe. To je u potpunosti različito od stanja na Rajni, gdje postoje samo dva tijela koja izdaju svjedodžbe, a sva tijela na Rajni međusobno aktivno komuniciraju i tako postižu učinkovit međusobni protok informacija. Stoga je učinkovita razmjena podataka na temelju podataka o plovilima nužan uvjet za jamčenje istovrijedne razine sigurnosti između svjedodžbe Zajednice za plovidbu unutarnjim vodama i svjedožbe izdane u skladu s člankom 22. Revidirane konvencije o plovidbi Rajnom.

               (6)

               Potrebno je osigurati da razina zaštite pojedinaca u pogledu obrade njihovih osobnih podataka u postupku identifikacije plovila bude u skladu sa zahtjevima utvrđenima u Direktivi 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (4) i Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (5).

               (7)

               Direktivu 2006/87/EZ treba stoga na odgovarajući način izmijeniti.

               (8)

               Mjere predviđene ovom Direktivom u skladu su s mišljenjem Odbora iz članka 7. Direktive Vijeća 91/672/EEZ od 16. prosinca 1991. o uzajamnom priznavanju nacionalnih svjedodžbi zapovjednika za prijevoz putnika i robe unutarnjim vodnim putovima (6),

         DONIJELA JE OVU DIREKTIVU:
   Članak 1.
   Prilog II. Direktivi 2006/87/EZ mijenja se kako je utvrđeno u Prilogu ovoj Direktivi.
   Članak 2.
   Države članice koje imaju unutarnje plovne putove iz članka 1. stavka 1. Direktive 2006/87/EZ donose zakone i druge propise potrebne za usklađivanje s ovom Direktivom u roku od godine dana nakon njezina stupanja na snagu. One Komisiji odmah dostavljaju tekst tih odredaba.
   Kada države članice donose te odredbe, one prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   Članak 3.
   Svaka obrada osobnih podataka za potrebe ove Direktive provodi se u skladu s Direktivom 95/46/EZ i Uredbom (EZ) br. 45/2001.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama koje imaju unutarnje plovne putove iz članka 1. stavka 1. Direktive 2006/87/EZ.

      Sastavljeno u Bruxellesu 11. listopada 2013.

            Za Komisiju

            Predsjednik

         José Manuel BARROSO

      (1)  SL L 389, 30.12.2006., str. 1.

      (2)  SL L 57, 6.3.2010., str. 1.

      (3)  SL L 105, 23.4.2007., str. 35.

      (4)  SL L 281, 23.11.1995., str. 31.

      (5)  SL L 8, 12.1.2001., str. 1.

      (6)  SL L 373, 31.12.1991., str. 29.

      PRILOG
      U Prilogu II. Direktivi 2006/87/EZ članak 2.18. stavak 6. zamjenjuje se sljedećim:

                     „6.

                     Svako od nadležnih tijela iz članka 5. u elektronički registar koji vodi Komisija („baza podataka o plovilima”) bez odgode unosi jedinstveni europski identifikacijski broj plovila, podatke za identifikaciju plovila iz Dodatka IV. te svaku izmjenu. Tim se podacima mogu koristiti nadležna tijela ostalih država članica i država potpisnica Konvencije iz Mannheima, samo radi provođenja administrativnih mjera za omogućivanje sigurne i jednostavne plovidbe te primjene članaka od 2.02. do 2.15. te članka 2.18. stavka 3. ovog Priloga, kao i članaka 8., 10., 11., 12., 15., 16. i 17. ove Direktive.
                     Države članice u skladu sa zakonodavstvom Unije i nacionalnim zakonodavstvom poduzimaju potrebne mjere kako bi osigurale povjerljivost i pouzdanost informacija koje im se šalju u skladu s ovom Direktivom i tim se podacima koriste samo u skladu s ovom Direktivom.
                     Nadležno tijelo države članice smije prenijeti osobne podatke trećoj zemlji ili međunarodnoj organizaciji ako su ispunjeni zahtjevi iz Direktive 95/46/EZ Europskog parlamenta i Vijeća (1), posebno iz članaka 25. ili 26. te samo od slučaja do slučaja. Nadležno tijelo države članice mora osigurati da je prijenos potreban za svrhe iz prvog podstavka. Nadležno tijelo mora osigurati da ta treća zemlja ili međunarodna organizacija podatke ne prenosi daljnjoj trećoj zemlji ili međunarodnoj organizaciji osim ako za to dobije izričito pisano odobrenje i ispunjuje uvjete koje utvrđuje nadležno tijelo države članice.
                     Komisija prenosi osobne podatke trećoj zemlji ili međunarodnoj organizaciji ako se zadovolje uvjeti iz članka 9. Uredbe (EZ) br. 45/2001 Europskog parlamenta i Vijeća (2) te samo od slučaja do slučaja. Komisija mora osigurati da je prijenos potreban za svrhe iz prvog podstavka. Komisija mora osigurati da ta treća zemlja ili međunarodna organizacija podatke ne prenosi daljnjoj trećoj zemlji ili međunarodnoj organizaciji osim ako za to dobije izričito pisano odobrenje i ispunjuje uvjete koje utvrđuje Komisija.

         (1)  SL L 281, 23.11.1995., str. 31.

         (2)  SL L 8, 12.1.2001., str. 1.”